33α. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. ΙΒ/473 της 17 Ιαν./1 Φεβρ. 1989 (ΦΕΚ Β΄ 70) Προμήθεια βιβλίων από τους εκπ/κούς της Π/θμιας Εκπ/σης. Έχοντας υπόψη τις διατάξεις: 1.του άρθρ. 35 του Νόμ. 1824/88 «ρύθμιση θεμάτων εκπ/κών και άλλες διατάξεις». 2.του Β.Δ. 761/69 (ΦΕΚ 241/69/τ.Α) «περί υποχρεώσεων και ευθυνών των υπολόγων εξ ενταλμάτων προπληρωμής κ.λπ.», αποφασίζουμε: Καθορίζουμε τον τρόπο διάθεσης των πιστώσεων για την προμήθεια βιβλίων από τους εκπαιδευτικούς της Π/θμιας Εκπ/σης ως εξής: 1.Μέσα στο πρώτο δίμηνο κάθε ημερολογιακού έτους εκδίδονται εντάλματα προπληρωμής στο όνομα των εκκαθαριστών των αποδοχών των εκπ/κών αυτών ή άλλου μόνιμου εκπαιδευτικού που υπηρετεί στο γραφείο του εκκαθαριστή και σε βάρος της οικείας πίστωσης των Νομαρχιακών Προϋπολογισμών, ποσού ίσου προς το γινόμενο του αριθμού των μισθοδοτούμενων σε κάθε διεύθυνση και γραφείο Π/θμιας Εκπ/σης ή υπηρεσία κ.λπ. εκπαιδευτικών (μονίμων, ωρομισθίων, αναπληρωτών και με σχέση ιδιωτικού δικαίου) επί το ποσό των 15.000 δραχμ. 2.Το ποσό αυτό κατανέμεται στους εκπαιδευτικούς με προσωρινή απόδειξή τους η οποία επιστρέφεται μετά την παράδοση από τον εκπαιδευτικό αποδείξεων αγοράς βιβλίων ίσης αξίας, αφού παρακρατήσει τις υπέρ τρίτων νόμιμες κρατήσεις. 3.Ο κάθε εκπαιδευτικός δικαιούται ν’ αγοράσει βιβλία της επιλογής του αναγκαία για το παιδαγωγικό και διδακτικό του έργο, από οποιοδήποτε βιβλιοπωλείο. Για την αγορά των βιβλίων εκδίδεται από το βιβλιοπωλείο διάτρητη απόδειξη στην οποία αναγράφονται: α)Το ονοματεπώνυμο και το σχολείο στο οποίο υπηρετεί ο εκπαιδευτικός. β)Οι τίτλοι των αγορασθέντων βιβλίων και γ)Η αξία των βιβλίων. «Σε περίπτωση χρήσης φορολογικών ταμειακών μηχανών από τα βιβλιοπωλεία, η παραπάνω διάτρητη απόδειξη αντικαθίσταται με απόδειξη ταμειακής μηχανής στο όπισθεν μέρος της οποίας θα αναγράφεται το ονοματεπώνυμο του εκπαιδευτικού, το σχολείο που υπηρετεί και οι τίτλοι των αγορασθέντων βιβλίων. Αν ο χώρος δεν επαρκεί, συμπληρώνεται από τον πωλητή ιδιαίτερο αθεώρητο σημείωμα που θα συνοδεύει την απόδειξη της μηχανής». Η μέσα σε « » περίοδος προστέθηκε από την ΙΒ/4098/8 Ιουλ.-6 Αυγ. 1991 (ΦΕΚ Β΄ 619), απ. Υπ. Εθν. Παιδείας και Θρησκευμάτων. «Όσοι από τους επιτηδευματίες-βιβλιοπώλες νόμιμα εξαιρούνται από τη χρήση φορολογικών ταμειακών μηχανών και την έκδοση αποδείξεων λιανικής πώλησης, χορηγούν στους εκπαιδευτικούς Π/θμιας και Β/θμιας Εκπ/σης, που προμηθεύονται βιβλία, χειρόγραφη απόδειξη η οποία περιέχει τα ακόλουθα στοιχεία: α)Τα στοιχεία του επιτηδευματία-βιβλιοπώλη β)Τα στοιχεία της παρ. 3 των συμπληρουμένων αποφάσεων γ)Την υπογραφή του επιτηδευματία και σφαγίδα αυτού εφόσον είναι υποχρέωσή του να έχει σφραγίδα». Το μέσα σε « » εδάφια προστέθηκε από την ΙΒ/10205/12-25 Νοεμ. 1992 (ΦΕΚ Β΄ 694) απ. Υπ. Παιδείας. 4.Οι παραπάνω αποδείξεις παραδίδονται από τον εκπαιδευτικό στον υπόλογο του χρηματικού εντάλματος προπληρωμής το αργότερο μέχρι τέλους Οκτωβρίου και από εκείνους που μετατίθενται το αργότερο μέχρι τη λήξη του διδακτικού έτους. 5.Σε περίπτωση μη παράδοσης αποδείξεων για ολόκληρο ή μέρος του ποσού που έλαβε ο εκπαιδευτικός, ο εκκαθαριστής των αποδοχών τους με βάση την προσωρινή απόδειξη, παρακρατεί από τις αποδοχές του το μη δικαιολογούμενο ποσό, το οποίο καταθέτει στο δημόσιο με απόδειξη, την οποία θα συνυποβάλλει ο υπόλογος κατά την απόδοση λογαριασμού μαζί με τις αποδείξεις αγοράς βιβλίων κ.λπ. 6.Η απόδοση λογαριασμού με βάση τις αποδείξεις αγοράς των βιβλίων και τις τυχόν αποδείξεις επιστροφής υπολοίπων και τις αποδείξεις καταβολής των τυχόν υπέρ τρίτων κρατήσεων γίνεται μέχρι το τέλος Νοεμβρίου του ιδίου έτους. 7.Μέσα στο μήνα Νοέμβριο εκδίδονται νέα χρηματικά εντάλματα προπληρωμή κατά τον ίδιο παραπάνω τρόπο για τους διοριζόμενους και αναλαμβάνοντας υπηρεσία νέους εκπαιδευτικούς με οποιαδήποτε σχέση μέχρι και 15 Νοεμβρίου, οι οποίοι οφείλουν να αγοράσουν τα βιβλία μέχρι τέλους Νοεμβρίου του ίδιου έτους, οι δε υπόλογοι αποδίδουν λογαριασμό μέχρι τέλους Δεκεμβρίου του αυτού έτους ή κατά παράταση, το αργότερο μέχρι τέλους Φεβρουαρίου του επόμενου έτους. 8.Οι διατάξεις της απόφασης αυτής ισχύουν και για τους εκπαιδευτικούς που μισθοδοτούνται σε βάρος του ειδικού λογαριασμού ιδιωτικής γενικής εκπαίδευσης. 9.Οι συνταξιοδοτούμενοι κατά την διάρκεια του έτους οφείλουν να παραδώσουν τις αποδείξεις αγοράς των βιβλίων το αργότερο ένα μήνα πριν από τη λήξη της προθεσμίας που δικαιούνται τρίμηνες αποδοχές και πάντως όχι μετά τη λήξη του διδακτικού έτους. 10.Κατά τα λοιπά έχουν εφαρμογή οι διατάξεις του προαναφερομένου Β.Δ. 761/1969. (Αντί για τη σελ. 224,13(α) Σελ. 224,13(β) Τεύχος 1225-Σελ. 93 Λειτουργοί Στοιχειώδους Εκπαίδευσης 32.Γ.δ.33α

[Source: greek_legal_code_raptarchis | Tokens: 4127]